Cimex lectularius
Cimex lectularius in cute humana Animalia — Arthropoda Classis : Insecta  Subclassis : Pterygota  Ordo : Hemiptera  Subordo : Heteroptera  Superfamilia : Cimicoidea  Familia : Cimicidae  Subfamilia : Cimicinae  Genus : Cimex  Species : Cimex lectularius  Linnaeus, 1758     Cimex lectularius est species insectorum familiae Cimicadarum, parasitus cuius primarii hostes sunt homines sapientes, unde censetur una ex molestissimis mundi pestibus. Cimices lectularii saltem viginti octo pathogenis hominum infici possunt, sed nulla ad homines transmittunt. Inventi sunt nonnulli qui Staphylococcum aureum methicillino resistentem et Enterococcum faecium vancomycino resistentem ferebant, sed significatio iam incerta est. Investigationes transmissionis futurae viri immunodificientae humanae, staphylococci aurei methicillino resistentis, hepatitis B, hepatitis C, et hepatitis E cimices lectularios hos morbos transmittere non monstraverunt; certa autem indicia monstrant arborvira ab eis transmitti posse. Cimicosis, ictus cimicum lectulariorum, varias cutis vicissitudines efficere possunt, a mutationibus haud conspicuis ad pustulas manifestas. Inter effectus sunt impetigo superficialis, effectus psychologici, et symptomae allergicae. Cimex lectularius in paene omnibus mundi regionibus quas homines habitant invenitur.